  Татьяна Пунгина Анжелика Тихонова корреспондент Удмуртие Украинаысь но Донбассысь лыктэм 12 адямиез Ижкарысь эмъюртъёсы понӥзы, соослэсь паласькись висёнъёслэсь тодметъёссэс но хирурги патологиосты шараязы. Со сярысь элькунысь тазалыкез утёнъя министерстволэн пресс-службаез ивортӥз. Вуэм калыкез эмчиос эскерыку, 40 адями тазалыкез урод шуыса ӝожтӥськиз. « Эмъюртъёсы интыям 12 мурт пӧлысь тямысэс паласькись висён тодметъёсын, ньылез – хирургической патологиосын, со пӧлысь кыкез – осколочной ранениосын но лы тӥяськон учыръёсын. Со сяна, огезлэн пациенткалэн пыдъёсыз шӧектыны кутскемын шуыса малпан вань. Али ваньзэсты соосты али инфекционистъёс, хирургъёс но травматологъёс чаклало, кулэ луиз ке операция лэсьтозы » Марина Петренко, Удмуртиысь тазалыкез утёнъя министрлэн воштӥсез Мукетъёссэ вуэмъёсты огдырлы улон интыосы келязы. Соосты уен-нуналэз эм удысын ужасьёс чаклало. 13-тӥ оштолэзьысен отын эмчиослэн но эмсузэръёслэн бригадаоссы ужалозы, соос лыктэмъёсты быдэсак эскерозы, прививкаоссы но висёнъёссы сярысь ивор люкалозы. Вань кулэяськисьёслы паласькись висёнъёслэсь прививка пуктозы. Висьыны кутскемъёсты Ижкарысь эмъюртъёсы вуттозы. Тодэ вайытом, 12-тӥ оштолэзе Ижкаре Украинаысь но Донбассысь 450-лэсь трос адями вуиз. Тегъёс: Удмуртия Ижкар Украина Донбасс Тазалык  